stanford-oval/wikipedia huggingface dataset:
มหาวิทยาลัยราชภัฏธนบุรี
สาขาวิชาที่เปิดสอน > คณะวิทยาศาสตร์และเทคโนโลยี

หลักสูตรปริญญาตรี
สาขาวิชาวิศวกรรมไฟฟ้า [วศ.บ.]
สาขาวิชาวิศวกรรมการจัดการระบบราง [วศ.บ.]
สาขาวิชาการจัดการสิ่งแวดล้อม [วท.บ.]
สาขาวิชาวิทยาการคอมพิวเตอร์ [วท.บ.]
สาขาวิชาเทคโนโลยีดิจิทัล [วท.บ.]
สาขาวิชาคหกรรมศาสตร์ [วท.บ.]
สาขาวิชาอุตสาหกรรมอาหาร [วท.บ.]
สาขาวิชาเทคโนโลยีการจัดการอุตสาหกรรม [ทล.บ.]
สาขาวิชาเทคโนโลยีไฟฟ้า [ทล.บ.]
หลักสูตรปริญญาตรี (เทียบโอน)
สาขาวิชาวิศวกรรมการจัดการระบบราง [วศ.บ.]
สาขาวิชาเทคโนโลยีการจัดการอุตสาหกรรม [ทล.บ.]
สาขาวิชาเทคโนโลยีไฟฟ้า [ทล.บ.]
สาขาวิชาที่เปิดสอน > คณะพยาบาลศาสตร์และวิทยาการสุขภาพ

หลักสูตรปริญญาตรี
พยาบาลศาสตรบัณฑิต [พย.บ.]
หน่วยงานสนับสนุน

สำนักงานอธิการบดี
สำนักส่งเสริมวิชาการและงานทะเบียน
สำนักศิลปะและวัฒนธรรม
สำนักวิทยบริการและเทคโนโลยีสารสนเทศ
งานประกันคุณภาพการศึกษา
กองนโยบายและแผน
สถาบันวิจัยและพัฒนา
ศูนย์คอมพิวเตอร์
ศูนย์ภาษา
ศูนย์บ่มเพาะวิสาหกิจ
กลุ่มตรวจสอบภายใน
แหล่งข้อมูลอื่น

มหาวิทยาลัยราชภัฏธนบุรี[ลิงก์เสีย]
แผนที่และภาพถ่ายทางอากาศของ มหาวิทยาลัยราชภัฏธนบุรี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′02″N 100°29′31″E﻿ / ﻿13.733983°N 100.491852°E﻿ / 13.733983; 100.491852
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
ทางเข้ามหาวิทยาลัยราชภัฏธนบุรี
เจ้าชายฮันส์-อาดัมที่ 2 เจ้าผู้ครองลีชเทินชไตน์

เจ้าชายฮันส์-อาดัมที่ 2 (เยอรมัน: Hans-Adam II) พระประมุขพระองค์ปัจจุบันของราชรัฐลีชเทินชไตน์ ประสูติเมื่อวันที่ 14 กุมภาพันธ์ ค.ศ. 1945 ในช่วงสองเดือนสุดท้ายก่อนสิ้นสุดสงครามโลกครั้งที่สอง เป็นพระโอรสของเจ้าชายฟรันทซ์ โยเซ็ฟที่ 2 เจ้าผู้ครองลีชเทินชไตน์ และเกออร์กีนา ฟ็อน วิลเช็ค  เจ้าชายฮันส์-อาดัมเสด็จขึ้นครองราชย์เมื่อวันที่ 13 พฤศจิกายน ค.ศ. 1989
พระราชประวัติ

เจ้าชายฮันส์-อาดัมที่ 2 ทรงดำรงพระอิสริยยศเป็นเจ้าชายรัชทายาทแห่งลีชเทินชไตน์ หลังจากที่เจ้าชายฟรันทซ์ โยเซ็ฟที่ 2 เสด็จขึ้นครองราชย์เป็นเจ้าชายพระประมุข ก่อนจะเสด็จขึ้นครองราชย์เป็นเจ้าชายพระประมุขเมื่อปี ค.ศ. 1989
พระองค์ทรงมีพระราชทรัพย์กว่า 7.6 พันล้านดอลลาร์สหรัฐ โดยส่วนใหญ่มาจากหุ้นส่วนในห้างสรรพสินค้า ภาษีประชาชน และธนาคารทุกแห่งในประเทศ  โดยในปัจจุบันทรงเป็นประมุขแห่งรัฐที่ร่ำรวยที่สุดในยุโรป
คาเมนไรเดอร์ BLACK RX

| คาเมนไรเดอร์ BLACK RX |
| --- | --- |
Kamen rider Black Rx
ประเภท: Tokusatsu Superhero fiction Science fiction Action/Adventure Fantasy
สร้างโดย: Shotaro Ishimori
พัฒนาโดย: Takashi Ezure
กำกับโดย: Yoshiaki Kobayashi
แสดงนำ: Tetsuo Kurata Jun Koyamaki Rikiya Koyama
บรรยายโดย: Issei Masamune
ดนตรีแก่นเรื่องเปิด: Kamen rider Black rx openning
ดนตรีแก่นเรื่องปิด: "Dareka ga Kimi o Aishiteru"
ผู้ประพันธ์เพลง: Eiji Kawamura
ประเทศแหล่งกำเนิด: ประเทศญี่ปุ่น
ภาษาต้นฉบับ: ภาษาญี่ปุ่น
จำนวนตอน: 47 (List of episodes) (รายชื่อตอน)
การผลิต
สถานที่ถ่ายทำ: ประเทศญี่ปุ่น
ความยาวตอน: 30 นาที
ออกอากาศ
เครือข่าย: Mainichi Broadcasting System
ออกอากาศ: 23 ตุลาคม ค.ศ. 1988 – 24 กันยายน ค.ศ. 1989
คาเมนไรเดอร์ BLACK RX (คาเมนไรเดอร์แบล็ค อาร์เอ็กซ์) (ญี่ปุ่น: 仮面ライダーBLACK RX; โรมาจิ: Kamen Raidā Burakku Āru Ekkusu) เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) ออกอากาศครั้งแรกเมื่อในวันที่ 23 ตุลาคม ค.ศ. 1988 จนถึงวันที่ 24 กันยายน ค.ศ. 1989 มีจำนวนตอนทั้งหมด 47 ตอน
เรื่องย่อ

เวลาได้ล่วงเลยมา 5 ปี หลังจากที่องค์กร โกลกอม ล่มสลายไป โลกกลับมาสงบสุข มินามิ โคทาโร่ หรือ คาเมนไรเดอร์ BLACK ก็ได้ใช้ชีวิตแบบปกติชนทั่วไป เขารับงานเป็นนักบินเฮลิคอปเตอร์รับจ้าง ของตระกูลซาฮาระ ในขณะที่ทำหน้าที่นั้นเองโคทาโร่ไปพบกับกลุ่มปิศาจจาก จักรวรรดิ์ไครซิส ที่ปรากฏตัว และลักพาตัวโคทาโร่ไปยังอวกาศ โดยบังคับให้โคทาโร่ยอมสวามิภักดิ์ต่อไครซิส แน่นอนว่าโคทาโร่ปฏิเสธ จึงถูกพวกไครซิสเปิดฉากโจมตีทันที แต่ระบบแปลงร่างของเขาถูกทำลายไปก่อนจะต่อสู้ ทว่าระหว่างที่ถูกปล่อยให้ล่องลอยไปในอวกาศ ร่างของโคทาโร่ต้องแสงอาทิตย์ ทำให้คิงสโตนก่อปาฏิหาริย์ ส่งผลให้โคทาโร่กำเนิดใหม่อีกครั้งในฐานะบุตรแห่งสุริยัน คาเมนไรเดอร์ BLACK RX
ตัวละคร

สำหรับตัวละครและอาวุธใน  คาเมนไรเดอร์ BLACK RX ดูเพิ่มเติมที่ คาเมนไรเดอร์ BLACK (ตัวละคร)#คาเมนไรเดอร์แบล็ค อาร์เอ็กซ์
จักรวรรดิไครซิส

จักรวรรดิปีศาจต่างดาวที่ถูกมลพิษจากโลกทำร้าย เนื่องจากโลกของพวกไครซิส คือโลกคู่ขนานกับโลกมนุษย์ พวกเขาคิดว่าเนื่องจากมนุษย์ไม่สนใจโลกของพวกเขาอย่างแท้จริง จักรวรรดิไครซิส จึงคิดว่าเหมาะสมที่พวกเขาจะยึดครองโลก
เพลงประกอบ

"คาเมนไรเดอร์ BLACK RX" (ญี่ปุ่น: 仮面ライダーBLACK RX; โรมาจิ: Kamen Raidā Burakku Āru Ekkusu)
"ดาเรกะ งะ คิมิ โอะ ไอชิเตรุ "(ญี่ปุ่น: 誰かが君を愛してる; โรมาจิ: Dareka ga Kimi o Aishiteru)
การออกอากาศ

คาเมนไรเดอร์ BLACK RX ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS)
ในประเทศไทยได้ออกอากาศทางสถานีวิทยุโทรทัศน์ไทยทีวีสีช่อง 3 ในชื่อ วีรบุรุษหน้ากากดำ เช่นเดียวกับ BLACK และ ได้ถูกจัดจำหน่ายรูปแบบวีซีดีโดยบริษัท ดรีมวิชั่นและได้จัดจำหน่ายอีกครั้งโดยบริษัท ทีไอจีเอ (TIGA) โดยใช้ชื่อว่าราชันย์พลังสุริยัน คาเมนไรเดอร์แบล็ค RX
มณีภัสสร มอลลอย

| มณีภัสสร มอลลอย(ไมร่า) |
| --- | --- |
ชื่อเกิด: มณีภัสสร มอลลอย
รู้จักในชื่อ: ไมร่า
เกิด: 18 กันยายน พ.ศ. 2540 (27 ปี)
ที่เกิด: ประเทศไทย
แนวเพลง: สากล, ไทย
อาชีพ: นักร้อง, นักแสดง

เว็บไซต์: http://www.maneepat.com
มณีภัสสร มอลลอย หรือชื่อเล่น ไมร่า (เกิด 18 กันยายน พ.ศ. 2540) เป็นนักร้องและนักแสดงไทย ซึ่งชนะเลิศการประกวดความสามารถในรายการไทยแลนด์ก็อตทาเลนต์ ฤดูกาลที่ 1 เมื่ออายุเพียง 13 ปี  ด้วยการร้องเพลงแบบครอสโอเวอร์[ต้องการอ้างอิง], และ ในปี พ.ศ. 2557 ได้รับตำแหน่งเป็นผู้เข้ารอบ 6 คนสุดท้าย ของรายการประกวดร้องเพลง Rising Star ซีซั่นแรกของสถานีโทรทัศน์ ABC ในสหรัฐฯ
Rising Star

| รอบ | เพลง | ศิลปิน | จำนวนผู้แข่งขัน |
| --- | --- | --- | --- |
| Live Audition | "Con te partirò" | Sarah Brightman | 32 |
| Duels | "Gravity" (vs. Morgan Higgins) | Sara Bareilles | 18 |
| Sudden Death | "Stars" | Grace Potter and The Nocturnals | 13 |
| Quarter Final | "Your Song" | Elton John | 8 |
| Semi Final | "Chandelier" | Sia | Final 6 |
ผลงานพากย์เสียง

ผจัญภัยตำนานหมู่เกาะทะเลใต้
โมอาน่า 2
Social Media

http://www.maneepat.com
https://www.facebook.com/ManeepatMyraMolloy
https://twitter.com/maneepatmolloy
http://instagram.com/MyraMolloy
https://www.youtube.com/user/molloyjm
รางวัลที่ได้รับ

2014 : เข้ารอบ 6 คนสุดท้ายในรายการ Rising Star ของสถานีโทรทัศน์ ABC ประเทศสหรัฐอเมริกา ​(จากผู้แข่งขันทั่วประเทศกว่า 20,000 คน)
2011 : ชนะเลิศรายการ Thailand’s Got Talent 2011
2008 : ชนะเลิศถ้วยพระราชทาน สมเด็จพระเทพรัตนราชสุดาฯ สยามบรมราชกุมารี "Future Park Junior Talent Award 2008"
2008 : ชนะเลิศ “Dutchmill Kids Star Talent Contest 2008”
2008 : Fairbairn Exhibition Scholarship (Shrewsbury International School)
2007 : ชนะเลิศการประกวดร้องเพลง Online “Nescafe My Cup Fantasia 2”
2006 : ชนะเลิศการประกวดร้องเพลง “MIFA Singing Contest 2006” (รุ่นอายุ 8-12 ปี)
ผลงานเพลง

2024 : เพลง ไกลโพ้น พลงประกอบภาพยนตร์ดิสนีย์แอนิเมชั่น "Moana 2"
2017 : เพลง แค่มีเธอ (Still have you) -  เพลงประกอบภาพยนตร์ไทย เน็ตไอดาย #สวยตายล่ะมึง!
2016 : เพลง "How Far I'll Go" เวอร์ชันภาษาไทย เพลงประกอบภาพยนตร์ดิสนีย์แอนิเมชั่น "Moana"
2016 : เพลง "Blood Is LiFe" เพลงประกอบละครเวที Dracula
2014 : ผลงานเพลง 5 เพลง ค่าย Capitol records ประเทศสหรัฐอเมริกา
"Con te partirò" (Time To Say Goodbye)
"Gravity"
"Stars"
"Your Song"
"Chandelier"
2014 : ผลงานซิงเกิ้ลเพลงไทย "เป็นเธอได้ไหม" อำนวยการผลิต และ แต่งทำนองเพลงโดย เศกพล อุ่นสำราญ (Koh MrSaxman)
2012 : เพลง "ผิดหรือไรที่ใจฝัน" จากละครเวที "เรยา เดอะ มิวสิคัล" Reya the Musical ประพันธ์ดนตรีโดย สมเถา สุจริตกุล คำร้องโดย ถ่ายเถา สุจริตกุล
2011 : เพลง "Serment au Clair de Lune" ในอัลบัม “A tout jamais" บทเพลงพระราชนิพนธ์ภาษาฝรั่งเศสในพระบาทสมเด็จพระเจ้าอยู่หัวแปลและเรียบเรียงโดยคุณเปรมิกา สุจริตกุล
2006 : เพลง "2 Things" ขับร้องและแต่งคำร้องโดย มณีภัสสร มอลลอย ทำนองและดนตรีโดย ชัยวุฒิ จึงเจริญพาณิชย์ (โทนี่) Monotone เป็นเพลงรอสาย AIS Calling Melody
ผลงานละครเวที

2015 : ละครเวทีภาษาอังกฤษ เรื่อง "Dracula" นำแสดงโดย ฮิวโก จุลจักร จักรพงษ์ และ ไมร่า มอลลอย โดย Ewing Entertianment Worldwide กำกับการแสดงโดย โจ ฮาร์มสตัน ผู้กำกับละครเวทีจาก West End ประเทศอังกฤษ
2012 : ละครเวที "เรยา เดอะมิวสิคัล"  ชมพู่ อารยา เอ ฮาร์เก็ต แสดงเป็น เรยา, ไมร่าแสดงเป็นเรยาวัยเด็ก ประพันธ์ดนตรีโดย สมเถา สุจริตกุล บทละครและคำร้องโดย ถ่ายเถา สุจริตกุล, อำนวยเพลงโดย ทฤษฎี ณ พัทลุง, กำกับการแสดงโดย เกรียงศักดิ์ ศิลากอง กำหนดแสดง 14 กันยายน - 7 ตุลาคม 2555 ที่โรงละครอักษรา แสดง 20 รอบ
2012 : ละครโอเปร่าเรื่อง "A Boy and a Tiger" โดย อ.บรูซ แกสตัน ในงาน Rotary International Convention 2012 ที่อิมแพค เมืองทองธานี
2006 : ละครโอเปร่า เรื่อง  "Ayodhya" อโยธยา  ของคณะบางกอกโอเปร่า โดย อ.สมเถา สุจริตกุล ที่ศูนย์วัฒนธรรมแห่งประเทศไทย
สมเด็จพระเจ้าปราสาททอง

| สมเด็จพระเจ้าปราสาททอง> พระเจ้ากรุงศรีอยุธยา |
| --- | --- |
ครองราชย์: พ.ศ. 2173–2199 (27 ปี)
ก่อนหน้า: สมเด็จพระอาทิตยวงศ์
ถัดไป: สมเด็จเจ้าฟ้าไชย
สมุหนายก: เจ้าพระยาอภัยราชา (ชื่น)

พระราชสมภพ: พ.ศ. 2143
สวรรคต: พ.ศ. 2199 (56 พรรษา)
พระราชบุตร: สมเด็จเจ้าฟ้าไชย สมเด็จพระนารายณ์มหาราช กรมหลวงโยธาทิพ เจ้าฟ้าอภัยทศ เจ้าฟ้าน้อย
ราชวงศ์: ปราสาททอง
ศาสนา: พุทธ
สมเด็จพระเจ้าปราสาททอง หรือ สมเด็จพระสรรเพชญ์ที่ 5   เป็นพระเจ้ากรุงศรีอยุธยารัชกาลที่ 24 และทรงเป็นปฐมกษัตริย์แห่งราชวงศ์ปราสาททอง ราชวงศ์ที่ 4 แห่งอาณาจักรอยุธยา​
พระราชประวัติ

สมเด็จพระเจ้าปราสาททอง ประสูติเมื่อปี พ.ศ. 2143 เป็นบุตรของ ออกญาศรีธรรมาธิราช เดิมเป็นขุนนางในรัชสมัยสมเด็จพระเจ้าทรงธรรม มีบรรดาศักดิ์เป็นพระมหาอำมาตย์ และออกญาศรีวรวงศ์ ภายหลังมีความชอบจากการปราบกบฏญี่ปุ่น จึงได้รับแต่งตั้งเป็นเจ้าพระยากลาโหมสุริยวงศ์ และได้รับพระราชทานเครื่องอุปโภคบริโภคจำนวนมาก
เมื่อสมเด็จพระเชษฐาธิราชสืบราชสมบัติต่อมาได้ 4 เดือน มารดาเจ้าพระยากลาโหมถึงแก่กรรม มีข้าราชการใหญ่น้อยไปช่วยงานมากสมเด็จพระเชษฐาธิราชทรงเชื่อว่าเจ้าพระยากลาโหมเตรียมการจะก่อกบฏ จึงโปรดให้ตั้งกองทหารไว้ แล้วให้ขุนมหามนตรีไปเรียกเจ้าพระยากลาโหมมาดูมวย แต่เจ้าหมื่นสรรเพธภักดีส่งข่าวไปแจ้งแผนการก่อน เจ้าพระยากลาโหมจึงบอกขุนนางว่า "เจ้าแผ่นดินว่าเราเป็นกบฏแล้วเราจะทำตามรับสั่ง" แล้วยกกองกำลังเข้ายึดพระราชวังได้ ส่วนสมเด็จพระเชษฐาธิราชกับข้าหลวงเดิมลงเรือหนีไป เจ้าพระยากลาโหมให้พระยาเดโชและพระยาท้ายน้ำออกติดตามในคืนนั้นจนตามจับได้ที่ป่าโมกน้อย แล้วให้นำไปสำเร็จโทษ
จากนั้นจึงอัญเชิญสมเด็จพระอาทิตยวงศ์ขึ้นสืบราชสมบัติต่อ แต่ผ่านไปได้ประมาณ 6 เดือน เหล่ามุขมนตรีก็เห็นว่าสมเด็จพระอาทิตยวงศ์ยังทรงพระเยาว์เกินไป ไม่รู้จักว่าราชการจนเสียการแผ่นดิน จึงถวายราชสมบัติแก่เจ้าพระยากลาโหมให้ขึ้นครองราชย์ทรงพระนามว่าพระเจ้าปราสาททอง ส่วนในกฎหมายพระธรรมนูญ กรมศักดิ์ ลักษณะอาญาหลวง ออกพระนามว่าสมเด็จพระเอกาทศรถอิศวรบรมนาถบรมบพิตร แล้วทรงปูนบำเหน็จมากมายแก่ขุนนางที่สวามิภักดิ์ และทรงตั้งพระอนุชาเป็นสมเด็จพระศรีสุธรรมราชา
ถึงปี พ.ศ. 2199 สมเด็จพระเจ้าปราสาททองประชวรหนัก ทรงย้ายไปประทับที่พระที่นั่งเบญจรัตน์ ได้ตรัสมอบราชสมบัติและพระแสงขรรค์ชัยศรีแก่สมเด็จเจ้าฟ้าไชย หลังจากนั้น 3 วัน ก็เสด็จสวรรคต ครองราชย์ได้ 25 ปี
พระราชกรณียกิจ

สมเด็จพระเจ้าปราสาททองโปรดให้สร้างวัดไชยวัฒนาราม วัดชุมพลนิกายารามราชวรวิหาร สร้างพระปรางค์วัดมหาธาตุ ในช่วงพระราชพิธีลบศักราชได้โปรดให้บูรณปฏิสังขรณ์พระอารามกว่าร้อยแห่ง เช่น วัดหน้าพระเมรุ เป็นต้น และโปรดเสด็จบำเพ็ญพระราชกุศลในโอกาสต่าง ๆ เช่น สมโภชพระพุทธบาท เป็นต้น
รัชสมัยของพระองค์เป็นยุคที่การค้าทางเรือระหว่างประเทศในเอเชียตะวันออกเฉียงใต้กำลังรุ่งเรือง โดยเฉพาะบริษัทอินเดียตะวันออกของเนเธอร์แลนด์ที่เข้ามารับซื้อของป่า หนังกระเบน ดีบุกและข้าวสาร ต่อมายังได้รับพระราชทานสิทธิ์ขาดในการส่งออกหนังสัตว์ด้วย นอกจากนี้ยังมีพ่อค้าสเปน โปรตุเกส อินเดีย เปอร์เซีย และอาร์มีเนีย เข้ามาค้าขาย ทำให้การเงินของประเทศมั่งคั่งขึ้นอย่างต่อเนื่องตลอดรัชกาล
สมเด็จพระเจ้าปราสาททองโปรดให้สร้างปราสาทนครหลวง พระที่นั่งจักรวรรดิ์ไพชยนต์ พระที่นั่งไอศวรรย์ทิพยอาสน์ พระตำหนักธารเกษม และพระที่นั่งวิหารสมเด็จ นอกจากนี้ยังโปรดให้ตกแต่งพระตำหนักท่าเจ้าสนุกและสร้างศาลาตามรายทางที่ไปนมัสการพระพุทธบาทเพื่อให้ประชาชนได้พักผ่อนและอาศัย
สมเด็จพระเจ้าปราสาททองทรงปรับการบริหารให้รวมอำนาจเข้าสู่ศูนย์กลาง โดยให้เจ้าเมืองต่าง ๆ มาปฏิบัติหน้าที่เข้าเฝ้าที่ศาลาลูกขุนในพระราชวังทุกวัน แล้วส่งผู้รั้งเมืองไปปกครองหัวเมืองแทน นอกจากนี้ยังโปรดให้ตรากฎหมายขึ้นหลายฉบับ เช่น พระไอยการทาส พระไอยการลักษณะมรดก พระไอยการลักษณะกู้หนี้ พระไอยการลักษณะอุทธรณ์ และกฎหมายพระธรรมนูญ อันเป็นรากฐานแห่งกฎหมายตราสามดวง
พระราชบุตร

สมเด็จพระเจ้าปราสาททอง มีพระราชโอรสธิดาเท่าที่ปรากฏพระนามในพงศาวดาร ดังนี้
สมเด็จเจ้าฟ้าไชย
สมเด็จพระนารายณ์มหาราช
กรมหลวงโยธาทิพ
เจ้าฟ้าอภัยทศ
เจ้าฟ้าน้อย
พระไตรภูวนาทิตยวงศ์
พระองค์ทอง
พระอินทรราชา
พระองค์แสงจันทร์
ส่วน คำให้การชาวกรุงเก่า ระบุว่าสมเด็จพระเจ้าปราสาททอง ทรงรับพระราชธิดาทั้งแปดพระองค์ในสมเด็จพระเจ้าทรงธรรมมาเป็นพระมเหสี โดยแบ่งเป็นพระมเหสีฝ่ายซ้ายและฝ่ายขวาอย่างละสี่พระองค์ และมีพระราชโอรสที่ประสูติแต่พระปทุมาเทวีและพระสุริยารวมกันเจ็ดพระองค์ ดังนี้
| --- | --- |
 พระมเหสีฝ่ายขวา พระปทุมาเทวี พระไชย  พระติกูฐาน  พระอภัยทศ  พระไชยทิศ  พระสุริยา พระขัตติยวงศ์  พระติจักร  พระสุรินทรกุมาร  พระจันทาเทวี  พระสิริกัลยา:  พระมเหสีฝ่ายซ้าย พระอุบลเทวี  พระนภาเทวี  พระอรบุตรี  พระกนิษฐาเทวี
ดูเพิ่ม

รายพระนามพระมหากษัตริย์ไทย
| ก่อนหน้า |  | สมเด็จพระเจ้าปราสาททอง |  | ถัดไป |
| --- | --- | --- | --- | --- |
| สมเด็จพระอาทิตยวงศ์  (ราชวงศ์สุโขทัย) (พ.ศ. 2173) |  |   พระเจ้ากรุงศรีอยุธยา  (ราชวงศ์ปราสาททอง)   (พ.ศ. 2173–2199) |  | สมเด็จเจ้าฟ้าไชย  (ราชวงศ์ปราสาททอง) (พ.ศ. 2199) |
โรงเรียนมหรรณพาราม

| โรงเรียนมหรรณพาราม Mahannaparam School> ที่ตั้ง |
| --- | --- |
68/5 ถนนฉิมพลี แขวงฉิมพลี เขตตลิ่งชัน กรุงเทพมหานคร ประเทศไทย
ข้อมูล
ชื่ออื่น: ม.ณ. / M.N.
ประเภท: รัฐ
สถาปนา: 21 มีนาคม 2516 (51 ปี 271 วัน)
ผู้อำนวยการ: ชาตรี จินดามณี
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาญี่ปุ่น  ภาษาจีน
สี:    ชมพู-ฟ้า
โรงเรียนมหรรณพาราม (อังกฤษ: Mahannaparam School) ตั้งอยู่ที่ แขวงฉิมพลี เขตตลิ่งชัน กรุงเทพมหานคร ก่อตั้งเมื่อวันที่ 21 มีนาคม พ.ศ. 2516 เป็นโรงเรียนมัธยมในสังกัดกรมสามัญศึกษา
ประวัติ

โครงการเดิมของกรมวิสามัญศึกษา มีนโยบายจะย้ายโรงเรียนโพธิสารพิทยากร ซึ่งตั้งอยู่ใกล้วัดโพธิ์ ตำบลบางระมาด เขตตลิ่งชัน กรุงเทพมหานคร มาอยู่ที่ดินแปลงนี้ ในปี 2515 กรมสามัญศึกษาได้จัดตั้งงบประมาณการก่อสร้างอาคารเรียน อาคารประกอบ ถมสนาม ปรับปรุงบริเวณที่ดินแปลงนี้เพื่อเตรียมการย้ายโรงเรียนโพธิสารพิทยากร แต่ต่อมากรมสามัญศึกษาได้เปลี่ยนแปลงนโยบายให้ระงับการย้ายโรงเรียนโพธิสารพิทยากร ไว้ก่อนและได้มีคำสั่งให้ที่นี่เปิดโรงเรียนใหม่ขึ้นอีกแห่งหนึ่งในปีการศึกษา 2516 เมื่อวันที่ 21 มีนาคม 2516 โดยมีพระราชวรเวที เจ้าอาวาสวัดมหรรณพารามวรวิหารให้ชื่อโรงเรียนว่า “โรงเรียนมหรรณพาราม” ทั้งนี้เพื่อเป็นเกียรติยศแก่โรงเรียนหลวงที่พระราชทานแก่สามัญชนแห่งแรกในประเทศไทย ซึ่งพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ทรงตั้งขึ้น และกำหนดอักษรย่อว่า “ม.ณ.” โดยมีนายลัทธิ ศิริวรรณ มาดำรงตำแหน่ง ครูใหญ่คนแรก
ศิษย์เก่าที่มีชื่อเสียง

แอนนา เสืองามเอี่ยม มิสยูนิเวิร์สไทยแลนด์ 2565
แหล่งข้อมูลอื่น

เว็บไซต์ทางการ
เฟซบุ๊คโรงเรียนมหรรณพาราม
กล้องจุลทรรศน์

| --- | --- |
   กล้องจุลทรรศน์ของโรเบิร์ต ฮุก
การใช้งาน: ส่องดูวัตถุที่มีขนาดเล็ก
การทดลองหลัก: การค้นพบเซลล์
ผู้ประดิษฐ์: แซคาเรียส แจนส์เซน อันโตนี ฟัน เลเวินฮุก
อุปกรณ์อ้างอิง: กล้องจุลทรรศน์อิเล็กตรอน
กล้องจุลทรรศน์ใช้เลนส์ประกอบ สร้างโดยจอห์น คัฟฟ์ (John Cuff) ค.ศ. 1750
กล้องจุลทรรศน์ (จากภาษากรีก "μικρός" (micros) แปลว่า "เล็ก" และ "σκοπέω" (skopeo) แปลว่า "มอง" หรือ "ตรวจสอบ") เป็นอุปกรณ์ในห้องปฏิบัติการที่ใช้ในการตรวจสอบวัตถุที่เล็กเกินกว่าจะมองเห็นได้ด้วยตาเปล่า จุลทรรศนศาสตร์ (microscopy) คือศาสตร์ที่ศึกษาวัตถุและโครงสร้างขนาดเล็กโดยใช้กล้องจุลทรรศน์ โดยคำว่า "จุลทรรศน์" หมายถึงสิ่งที่มองไม่เห็นด้วยตาเปล่าหากไม่ได้รับความช่วยเหลือจากกล้องจุลทรรศน์
มีหลายประเภทของกล้องจุลทรรศน์ และสามารถแบ่งกลุ่มได้หลายวิธี วิธีหนึ่งคือการอธิบายวิธีที่เครื่องมือใช้ในการโต้ตอบกับตัวอย่างและสร้างภาพ เช่น โดยการส่งลำแสงของ แสง หรือ อิเล็กตรอน ผ่านตัวอย่างในเส้นทางแสง หรือโดยการตรวจจับการปล่อยฟลูออเรสเซนซ์จากตัวอย่าง หรือโดยการสแกนข้ามและระยะสั้นจากพื้นผิวของตัวอย่างโดยใช้โพรบ กล้องจุลทรรศน์ที่ใช้บ่อยที่สุด (และชนิดแรกที่ถูกประดิษฐ์) คือกล้องจุลทรรศน์แสง ซึ่งใช้ เลนส์ ในการหักเห แสงที่มองเห็นได้ ที่ผ่านตัวอย่างที่ถูกตัดบาง ๆ เพื่อสร้างภาพที่สามารถสังเกตเห็นได้ ประเภทหลักอื่น ๆ ของกล้องจุลทรรศน์ ได้แก่ กล้องจุลทรรศน์ฟลูออเรสเซนซ์, กล้องจุลทรรศน์อิเล็กตรอน (ทั้งกล้องจุลทรรศน์อิเล็กตรอนแบบถ่ายภาพและกล้องจุลทรรศน์อิเล็กตรอนแบบสแกน) และกล้องจุลทรรศน์แบบสแกนโพรบชนิดต่าง ๆ
ประวัติ

เดิมการศึกษาวัตถุที่มีขนาดเล็กมากใช้เพียงแว่นขยายและเลนส์อันเดียวส่องดู เช่นเดียวกับการใช้แว่นขยายส่องดูลายมือ ช่วงปี พ.ศ. 2133 แซคาเรียส แจนเซน (Zaccharias Janssen) ช่างทำแว่นชาวดัตช์ (หรือบิดาของเขา หรือทั้งคู่) ประดิษฐ์กล้องจุลทรรศน์ชนิดเลนส์ประกอบ ประกอบด้วยแว่นขยายสองอัน ต่อมากาลิเลโอ กาลิเลอี (Galileo Galilei) ได้สร้างแว่นขยายส่องดูสิ่งมีชีวิตเล็ก ๆ ในปี พ.ศ. 2208 รอเบิร์ต ฮุก (Robert Hooke) ได้ประดิษฐ์กล้องจุลทรรศน์ชนิดเลนส์ประกอบที่มีลำกล้องรูปร่างสวยงาม ป้องกันการรบกวนจากแสงภายนอกได้ และไม่ต้องถือเลนส์ให้ซ้อนกัน เขาส่องดูไม้คอร์กที่ฝานบาง ๆ แล้วพบช่องเล็ก ๆ มากมาย เขาเรียกช่องเหล่านั้นว่าเซลล์ ซึ่งหมายถึงห้องว่าง ๆ หรือห้องขัง เซลล์ที่ฮุกเห็นเป็นเซลล์ที่ตายแล้ว เหลือแต่ผนังเซลล์ของพืชซึ่งแข็งแรงกว่าเยื่อหุ้มเซลล์ในสัตว์ จึงทำให้คงรูปร่างอยู่ได้ ฮุกจึงได้ชื่อว่าเป็นผู้ที่ตั้งชื่อเซลล์
ในปี พ.ศ. 2215 อันโตนี ฟัน เลเวินฮุก (Antony Van Leeuwenhoek) ชาวดัตช์ สร้างกล้องจุลทรรศน์ชนิดเลนส์เดียวจากแว่นขยายที่เขาฝนเอง แว่นขยายบางอันขยายได้ถึง 270 เท่า เขาใช้กล้องจุลทรรศน์ตรวจดูหยดน้ำจากบึงและแม่น้ำ และจากน้ำฝนที่รองไว้ในหม้อ เห็นสิ่งมีชีวิตเล็ก ๆ มากมาย นอกจากนี้ เขายังส่องดูสิ่งมีชีวิตต่าง ๆ เช่น เม็ดเลือดแดง, กล้ามเนื้อ เป็นต้น เมื่อเขาพบสิ่งเหล่านี้ เขารายงานไปยังราชสมาคมแห่งกรุงลอนดอน จึงได้รับการยกย่องว่าเป็นผู้ประดิษฐ์กล้องจุลทรรศน์
พ.ศ. 2367 ดูโธรเชต์ (Rene J.H. Dutrochet) นักพฤกษศาสตร์ชาวฝรั่งเศสศึกษาเนื้อเยื่อพืช และสัตว์พบว่าประกอบด้วยเซลล์
พ.ศ. 2376 โรเบิร์ต บราวน์ (Robert Brown) นักพฤกษศาสตร์ชาวอังกฤษ เป็นคนแรกที่พบว่าเซลล์และพืชมีนิวเคลียสเป็นก้อนกลมๆ อยู่ภายในเซลล์
พ.ศ. 2378 เฟลิกซ์ ดือจาร์แดง (Félix Dujardin) นักสัตวศาสตร์ชาวฝรั่งเศส ศึกษาจุลินทรีย์และสิ่งมีชีวิตอื่น ๆ พบว่าภายในประกอบด้วยของเหลวใส ๆ จึงเรียกว่า ซาร์โคด (sarcode) ซึ่งเป็นภาษาฝรั่งเศสมาจากศัพท์กรีกว่า ซารค์ (sarx) ซึ่งแปลว่าเนื้อ
พ.ศ. 2381 มัททิอัส ชไลเดน (Matthias Jacob Schleiden) นักพฤกษศาสตร์ชาวเยอรมัน ศึกษาเนื้อเยื่อพืชชนิดต่าง ๆ พบว่าพืชทุกชนิดประกอบด้วยเซลล์
พ.ศ. 2382 ชไลเดนและทีโอดอร์ ชวาน (Theodor Schwann) จึงร่วมกันตั้งทฤษฎีเซลล์ ซึ่งมีใจความสรุปได้ว่า "สิ่งมีชีวิตทุกชนิดประกอบไปด้วยเซลล์และผลิตภัณฑ์จากเซลล์"
พ.ศ. 2382 ยัน เอวังเกลิสตา ปูร์กิเญ (Jan Evangelista Purkyně) นักสัตววิทยาชาวเชโกสโลวาเกีย ศึกษาไข่และตัวอ่อนของสัตว์ชนิดต่าง ๆ พบว่าภายในมีของเหลวใส เหนียว อ่อนนุ่มเป็นวุ้น เรียกว่าโพรโทพลาสซึม
ต่อจากนั้นมีนักวิทยาศาสตร์อีกมากมายทำการศึกษาเกี่ยวกับเซลล์ด้วยกล้องจุลทรรศน์ชนิดเลนส์ประกอบ และได้พัฒนาให้ดียิ่งขึ้น จนกระทั่งปี พ.ศ. 2475 นักวิทยาศาสตร์ชาวเยอรมันคือแอนสท์ รัสกา (Ernst Ruska) และมักซ์ นอลล์ (Max Knoll) ได้เปลี่ยนแปลงกระบวนการของกล้องจุลทรรศน์ที่ใช้แสงและเลนส์มาใช้ลำอิเล็กตรอน ทำให้เกิดกล้องจุลทรรศน์อิเล็กตรอนขึ้นในระยะต่อ ๆ มา ปัจจุบันมีกำลังขยายกว่า 5 แสนเท่า
ชนิดของกล้องจุลทรรศน์

กล้องจุลทรรศน์สามารถแบ่งออกเป็นประเภทใหญ่ ๆ ได้ 2 ประเภท คือ กล้องจุลทรรศน์แบบใช้แสง (optical microscopes) และกล้องจุลทรรศน์อิเล็กตรอน (electron microscopes) ชนิดที่พบได้มากที่สุด คือชนิดที่ประดิษฐ์ขึ้นเป็นครั้งแรก เรียกว่า กล้องจุลทรรศน์แบบใช้แสง เป็นอุปกรณ์ใช้แสงอย่างหนึ่ง มีเลนส์อย่างน้อย 1 ชิ้น เพื่อทำการขยายภาพวัตถุที่วางในระนาบโฟกัสของเลนส์นั้น ๆ
ชนิดของกล้องจุลทรรศน์ > กล้องจุลทรรศน์แบบใช้แสง

Light microscope เป็นกล้องจุลทรรศน์ที่พบอยู่ทั่วไป โดยเวลาส่องดูจะเห็นพื้นหลังเป็นสีขาว และจะเห็นจุลินทรีย์มีสีเข้มกว่า
Stereo microscope เป็นกล้องจุลทรรศน์ที่ส่องดูสิ่งมีชีวิตที่ไม่เล็กมาก ส่องดูเป็น 3 มิติ ส่วนใหญ่จะใช้ในการศึกษาแมลง
Dark field microscope เป็นกล้องจุลทรรศน์ที่มีพื้นหลังเป็นสีดำ เห็นเชื้อจุลินทรีย์สว่าง เหมาะสำหรับใช้ส่องจุลินทรีย์ที่มีขนาดเล็กที่ติดสียาก
Phase contrast microscope ใช้สำหรับส่องเชื้อจุลินทรีย์ที่ยังไม่ได้ทำการย้อมสี จะเห็นชัดเจนกว่า Light microscope
Fluorescence microscope ใช้แหล่งกำเนิดแสงเป็นอัลตราไวโอเลต ส่องดูจุลินทรีย์ที่ย้อมด้วยสารเรืองแสง ซึ่งเมื่อกระทบกับแสง UV จะเปลี่ยนเป็นแสงช่วงที่มองเห็นได้ แล้วแต่ชนิดของสารที่ใช้ พื้นหลังมักมีสีดำ
ชนิดของกล้องจุลทรรศน์ > กล้องจุลทรรศน์อิเล็กตรอน

บทความหลัก: กล้องจุลทรรศน์อิเล็กตรอน
กล้องจุลทรรศน์อิเล็กตรอน (electron microscope) เป็นกล้องจุลทรรศน์ที่มีกำลังการขยายสูงมาก เพราะใช้ลำแสงอิเล็กตรอนแทนแสงปกติและใช้สนามแม่เหล็กไฟฟ้าแทนเลนส์แก้ว เป็นกล้องที่ใช้ในการศึกษาโครงสร้าง และส่วนประกอบของเซลล์ ได้อย่างละเอียด ที่กล้องชนิดอื่นไม่สามารถทำได้ มีกำลังขยาย x1,600 เท่า
ส่วนประกอบของกล้องจุลทรรศน์

ฐาน (Base) เป็นส่วนที่ใช้วางบนโต๊ะ ทำหน้าที่รับน้ำหนักทั้งหมดของกล้องจุลทรรศน์ มีรูปร่างสี่เหลี่ยม หรือวงกลม ที่ฐานจะมีปุ่มสำหรับปิดเปิดไฟฟ้า
แขน (Arm) เป็นส่วนเชื่อมตัวลำกล้องกับฐาน ใช้เป็นที่จับเพื่อเคลื่อนย้ายกล้องจุลทรรศน์
ลำกล้อง (Body tube) เป็นส่วนที่ปลายด้านบนมีเลนส์ตา ส่วนปลายด้านล่างติดกับเลนส์วัตถุ ซึ่งติดกับแผ่นหมุนได้ เพื่อเปลี่ยนเลนส์ขนาดต่าง ๆ ติดอยู่กับจานหมุนที่เรียกว่า Revolving Nosepiece
ปุ่มปรับภาพหยาบ (Coarse adjustment) ทำหน้าที่ปรับภาพโดยเปลี่ยนระยะโฟกัสของเลนส์ใกล้วัตถุ (เลื่อนลำกล้องหรือแท่นวางวัตถุขึ้นลง) เพื่อทำให้เห็นภาพชัดเจน
ปุ่มปรับภาพละเอียด (Fine adjustment) ทำหน้าที่ปรับภาพ ทำให้ได้ภาพที่ชัดเจนมากขึ้น
เลนส์ใกล้วัตถุ (Objective lens) เป็นเลนส์ที่อยู่ใกล้กับแผ่นสไลด์ หรือวัตถุ ปกติติดกับแป้นวงกลมซึ่งมีประมาณ 3-4 อัน แต่ละอันมีกำลังบอกเอาไว้ เช่น x3.2, x4, x10, x40 และ x100 เป็นต้น ภาพที่เกิดจากเลนส์ใกล้วัตถุเป็นภาพจริงหัวกลับ
เลนส์ใกล้ตา (Eye piece) เป็นเลนส์ที่อยู่บนสุดของลำกล้อง โดยทั่วไปมีกำลังขยาย 10x หรือ 15x ทำหน้าที่ขยายภาพที่ได้จากเลนส์ใกล้วัตถุให้มีขนาดใหญ่ขึ้น ทำให้เกิดภาพที่ตาผู้ศึกษาสามารถมองเห็นได้ โดยภาพที่ได้เป็นภาพเสมือนหัวกลับ
เลนส์รวมแสง (Condenser) ทำหน้าที่รวมแสงให้เข้มขึ้นเพื่อส่งไปยังวัตถุที่ต้องการศึกษา
กระจกเงา (Mirror) ทำหน้าที่สะท้อนแสงจากธรรมชาติหรือแสงจากหลอดไฟภายในห้องให้ส่องผ่านวัตถุโดยทั่วไปกระจกเงามี 2 ด้าน ด้านหนึ่งเป็นกระจกเงาเว้า อีกด้านเป็นกระจกเงาระนาบ สำหรับกล้องรุ่นใหม่จะใช้หลอดไฟเป็นแหล่งกำเนิดแสง ซึ่งสะดวกและชัดเจนกว่า
ไดอะแฟรม (Diaphragm) อยู่ใต้เลนส์รวมแสงทำหน้าที่ปรับปริมาณแสงให้เข้าสู่เลนส์ในปริมาณที่ต้องการ
แท่นวางวัตถุ (Speciment Stage) เป็นแท่นใช้วางแผ่นสไลด์ที่ต้องการศึกษา
ที่หนีบสไลด์ (Stage Clip) ใช้หนีบสไลด์ให้ติดอยู่กับแท่นวางวัตถุ ในกล้องรุ่นใหม่จะมี Mechanical stage แทนเพื่อควบคุมการเลื่อนสไลด์ให้สะดวกยิ่งขึ้น
จานหมุน (Revolving nosepiece)  ใช้หมุนเมื่อต้องการเปลี่ยนกำลังขยายของเลนส์ใกล้วัตถุ
ระเบียงภาพ

กล้องจุลทรรศน์
กล้องจุลทรรศน์ชนิดสองตา
เลนส์ใกล้ตา
กล้องจุลทรรศน์แบบสเตอริโอ
เลนส์ใกล้วัตถุ
เลนส์ใกล้วัตถุ
เลนส์ใกล้วัตถุ
เลนส์ใกล้ตา
สัดส่วนของ เลนส์ใกล้ตา
เลนส์ใกล้ตาของ กล้องจุลทรรศน์แบบสเตอริโอ
เลนส์ใกล้ตา
เลนส์ใกล้ตา
แหล่งข้อมูลอื่น

Milestones in Light Microscopy, Nature Publishing
FAQ on Optical Microscopes (เก็บจากแหล่งเดิมเมื่อ 4 เมษายน 2009)
Nikon MicroscopyU, tutorials from Nikon
Molecular Expressions : Exploring the World of Optics and Microscopy, Florida State University
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  NARA